ᱪᱚᱱᱰᱤᱜᱚᱲ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱪᱚᱱᱰᱤᱜᱚᱲ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, (ᱥᱴᱮᱥᱚᱱ ᱠᱳᱰ:- CDG), ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱪᱚᱱᱰᱤᱜᱚᱲ ᱨᱮᱭ ᱠᱟᱹᱢᱤᱭᱟ ᱾ ᱥᱴᱮᱥᱚᱱ ᱫᱚ ᱓᱓᱐.᱗᱗ ᱢᱤᱴᱚᱨ (᱑,᱐᱘᱕.᱒ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱠᱳᱰ ᱫᱚ - CDG ᱮᱢ ᱟᱠᱟᱱᱟ ᱾ ᱪᱚᱱᱰᱤᱜᱚᱲ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱱᱟᱜᱟᱢ
ᱫᱤᱞᱞᱤ-ᱯᱟᱱᱤᱯᱚᱛ-ᱟᱢᱵᱟᱞᱟ-ᱠᱟᱞᱠᱟ ᱞᱟᱭᱤᱱ ᱫᱚ ᱑᱘᱙᱑ ᱥᱟᱞ ᱨᱮ ᱮᱛᱚᱦᱚᱵ ᱞᱮᱱᱟ ᱛᱟᱦᱮᱸᱫ, ᱟᱨ ᱪᱚᱱᱰᱤᱜᱚᱲ-ᱥᱟᱦᱱᱮᱣᱟᱞ ᱞᱟᱭᱤᱱ (ᱡᱟᱦᱟᱸ ᱫᱚ ᱞᱩᱫᱷᱤᱭᱟᱱᱟ-ᱪᱚᱱᱰᱤᱜᱚᱲ ᱨᱮᱞ ᱞᱟᱭᱤᱱ ᱦᱚᱸ ᱠᱚ ᱢᱮᱛᱟᱜᱼᱟ) ᱫᱚ ᱒᱐᱑᱓ ᱥᱟᱞ ᱨᱮ ᱩᱪᱷᱟᱹᱱ ᱞᱮᱱᱟ ᱛᱟᱦᱮᱸᱫ ᱾

᱑᱙᱙᱘-᱑᱙᱙᱙ ᱥᱟᱞ ᱨᱮ ᱟᱢᱵᱟᱞᱟ-ᱪᱚᱱᱰᱤᱜᱚᱲ ᱥᱮᱠᱴᱚᱨ ᱟᱨ ᱑᱙᱙᱙-᱒᱐᱐᱐ ᱥᱟᱞ ᱨᱮ ᱪᱚᱱᱰᱤᱜᱚᱲ-ᱠᱟᱞᱠᱟ ᱨᱮ ᱤᱞᱮᱠᱴᱨᱤᱠᱯᱷᱤᱰ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾

ᱥᱩᱵᱤᱫᱷᱟ
ᱪᱚᱱᱰᱤᱜᱚᱲ ᱨᱮᱞᱣᱮ ᱥᱴᱮᱥᱚᱱ ᱨᱮ ᱠᱚᱢᱯᱩᱴᱚᱨᱟᱭᱤᱡᱽ ᱨᱤᱡᱚᱨᱵᱮᱥᱚᱱ ᱥᱩᱵᱤᱫᱷᱟ, ᱡᱮᱱᱨᱟᱞ ᱨᱮᱞᱣᱮ ᱯᱩᱞᱤᱥ ᱯᱳᱥᱴ, ᱴᱮᱞᱤᱯᱷᱚᱱ ᱵᱩᱴᱷ, ᱴᱩᱨᱤᱥᱴ ᱥᱟᱨᱦᱟᱣ ᱛᱟᱞᱢᱟ, ᱣᱟᱭᱤᱴᱤᱝ ᱚᱲᱟᱜ, ᱨᱤᱴᱟᱨᱤᱝ ᱚᱲᱟᱜ, ᱥᱟᱠᱟᱢ ᱟᱨ ᱡᱤᱞ ᱡᱚᱢ ᱚᱲᱟᱜ, ᱨᱮᱯᱷᱮᱨᱮᱥᱢᱮᱱᱴ ᱚᱲᱟᱜ ᱟᱨ ᱵᱩᱠ ᱥᱴᱚᱞ ᱢᱮᱱᱟᱜᱼᱟ ᱾ ᱒᱐᱑᱔ ᱥᱟᱞ ᱨᱮ, ᱪᱚᱱᱰᱤᱜᱚᱲ ᱨᱮᱞᱣᱮ ᱥᱴᱮᱥᱚᱱ ᱨᱮ ᱮᱥᱠᱮᱞᱮᱴᱚᱨ ᱧᱟᱢ ᱞᱮᱱᱟ ᱾

ᱨᱮᱞᱣᱮ ᱥᱴᱮᱥᱚᱱ ᱥᱚᱦᱚᱨ ᱛᱟᱞᱢᱟ ᱠᱷᱚᱱ ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱞᱚᱠᱟᱞ ᱦᱮᱡ ᱥᱮᱱᱚᱜ ᱞᱟᱹᱜᱤᱫ ᱥᱴᱮᱥᱚᱱ ᱨᱮ ᱥᱤᱴᱤ ᱵᱟᱥ, ᱚᱴᱳ ᱨᱤᱠᱥᱟ ᱟᱨ ᱥᱟᱭᱠᱤᱞ ᱨᱤᱠᱥᱟ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱪᱚᱱᱰᱤᱜᱚᱲ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱢᱵᱟᱞᱟ ᱨᱮᱞᱣᱮ ᱦᱟᱹᱴᱤᱧ